لیبیا-دا باریش و ثابت‌لیگی تامین ائتمه فعالیت‌لری چرچیوه‌سینده روسیانان پایتاختی مسکوا-دا گؤروش‌لر کئچیره‌جک خاریجی ایشلر ناظیری مولود چاووش اوغلو و میللی مودافعه ناظیری حولوصی آکار روس همکارلاری ایله بیر آرایا گله‌جک‌لر.
لیبیا-لی طرف‌لری تمثیل ائده‌جک قانونی حکومت میللی هم رای‌لیک حکومتی‌نین باش ناظیری فایز السراج، دؤولت عالی شوراسی‌نین صدری خالید المیشری و دیگر حکومت رسمی‌لری‌نین ده ایشتیراک ائدجگی گؤروش‌لرده دیپلوماتیک قایناق‌لار آتشکس سازیشی‌نین ایمضالانماسینین گوندمده اولدوغونو بیلدیریب.
میللی کانال لاردان بیرینه جانلی باغلانان سراج حیاتینی ایتیرن گنج‌لرین قانینا، شهیدلرین روحونا صادق قالا‌جاق‌لارینی و سیویل بیر دؤولت قورولماسی اوچون جهدلرینی داوام ائتدیره‌جک‌لرینی وورغولاییب.
"آتشکس سازیشینی ایمضالاماق گله‌جک‌دکی سازیش‌لر اوچون مثبت آدیم اولا‌جاق. بو، لیبیا-لیلارین آخان قانینی دایاندیرما تشببوسودور. آتشکسی، میللی بیرلیگی و سوسیال قورغونو قوروماق مقصدیله گوجلو اولدوغوموز بیر موضع ده آتشکسی قبول ائتدیک" دئیه سرراج قئید ائدیب.
فایز السراج آتشکسین پوزولماسی و سلاح‌لی عملیات‌لارین باشلاماسی حالیندا میثلی ایله جاواب وئرمه‌یه حاضر اولدوق‌لارینی دا بیلدیریب.
